สวัสดีค่ะ วันนี้นั่งเรียนอยู่ที่รร.เเล้วปรากฏว่า อยู่ๆก็มองตัวหนังสือด้านซ้ายสุดไม่เห็น ปกติสายตาสั้นอยู่เเล้วค่ะ ใส่เเว่นเวลาเรียนตลอด อ่านชีทที่ครูเเจกมามองไม่เห็นตัวอักษรด้านซ้ายสุดทุกคำเลยค่ะ เช่น want หนูมองเห็นเป็น ant ครูให้อ่านบนกระดานหนูใส่เเว่นเเล้วยังมองไม่เห็นเลยค่ะ ไม่ใช่เบลอ เเต่ตัวหนังสือนั้นหายไปเลยค่ะ เเล้วหนูมองเห็นทุกคนตาเหล่หมดเลย เเต่พอได้นอนพักตื่นขึ้นมาก็ดีขึ้น เเต่พอใช้สายตามันก็กลับมาเหมือนเดิมค่ะ
สวัสดีค่ะ อาการมองตัวหนังสือด้านซ้ายสุดไม่เห็น มีภาวะสายตาสั้นโดยใส่แว่นอยู่แล้วนั้น อาจจะเกิดจาก ภาวะสายตาสั้นที่เป็นมากขึ้นแล้วยังไม่ได้ตัดแว่นแก้ไขให้ตรงกับสายตาปัจจุบัน ภาวะตาเหล่ หรือถ้าเป็นการมองเห็นขอบด้านนอกหลุดจอไปด้วย อาจต้องนึกถึงกลุ่มโรคความผิดปกติของจอประสาทตา ต้อหิน หรือการขาดเลือดของจอตาในบางส่วนไปจากที่กล่าวมา ถ้ามองด้านข้างตามปกติไม่เห็นเลย เดินชนสิ่งต่างๆรอบๆตัว อันนี้น่าจะหมายถึงลานสายตาที่ผิดปกติไปแล้ว ซึ่งอันตราย ควรจะรีบไปพบแพทย์ในเบื้องต้น อาจไปตรวจวัดสายตาให้เป็นปัจจุบันก่อน ใส่แว่นสายตาเอาไว้ตลอด หลีกเลี่ยงการเพ่งสายตานานๆ